**REUNIÓ DE I3 CURS 19-20**

**LES MESTRES**

**I3A: Mireia I3B: Anna Suport: Vanessa**

Mestra E.E: Maria P./ Eva

Educadora: Lucía

Mestres reforç: Sílvia/ Mònica

Alumnes de pràctiques: I3A: Daniela i I3B: Laia

**OBJECTIUS**

Els objectius  principals d’aquest curs són : **Els hàbits** (personals, socials i de treball)**i el llenguatge** (estructuració del pensament, comprensió i expressió oral).

* Aconseguir més **autonomia personal** a través de les accions quotidianes que es donen a l’escola ( en l’esmorzar, anar al lavabo, rentar les mans, beure aigua…) que els ajudarà a fer-se una imatge positiva d’ells/elles mateixos/es i agafar seguretat. Sóc capaç de fer , puc fer-ho…
* Assolir un grau de **seguretat afectiva i emocional**, que els permeti expressar els seus sentiments i les seves vivències.
* Aconseguir una **parla coherent**, clara i entenedora i bona **comprensió** del català, ampliant el vocabulari.
* Progressar en la **socialització** : saber compartir, ajuda mútua, acceptació de normes i hàbits de convivència, col·laboració amb un grup més ampli que la família.
* **Interessar-se** per tot allò que passa al seu voltant, observant, explorant i buscant el perquè.
* Desenvolupar les **habilitats motrius** tant a nivell de motricitat general del cos ( saltar, arrossegar, coordinar,…), com a nivell de motricitat fina desenvolupant la destresa manual (encaixos, enfilat de boles, treball amb plastilina,…).
* Desenvolupar **l’agilitat mental** i el **càlcul** amb activitats de la vida quotidiana i a partir de problemes matemàtics.

**METODOLOGIA I RECURSOS**

**ESPAIS D’APRENENTATGE**

Realitzarem els espais d’aprenentatge en sessions pel matí, oferint als infants propostes de joc i aprenentatge donant cabuda a totes les intel·ligències múltiples (plàstica, sensorial, construccions, joc simbòlic i llenguatge, grafismes, experiments…) A partir de l’observació diària modifiquem les propostes partint dels seus interessos i progressos, guiant als infants perquè assoleixen els objectius que ens anem proposant.

Donem més importància a aquest tipus de treball, partint de l’observació, manipulació i les converses, per tant a l’àlbum no quedarà reflectit en paper tot el que treballem a l’aula.

**PSICOMOTRICITAT**

La psicomotricitat afavoreix el coneixement i les possibilitats del propi cos i ajuda als infants en la seva evolució emocional, de relació amb ells mateixos, els altres i l’entorn. Cal que aquest dia vinguin vestits amb **roba còmoda i calçat esportiu.**

**I3 A  DIMECRES** DESPRÉS DEL PATI *(11’15-12’15h)*

**I3 B  DILLUNS** DESPRÉS DEL PATI *(11’15-12’15h)*

**MÚSICA**

Aprendrem cançons i treballarem nocions musicals vivencials com són el ritme, el so – silenci, els sons fort – fluix, audicions, les danses…

I3 A: DIMARTS I3 B: DIMECRES

**PLÀSTICA**

A l’hora de plàstica experimentarem amb els colors, textures i composicions diverses. Farem servir diferents materials plàstics (pintura, retoladors, ceres, guixos, paper de seda, cartolina, pinotxo…) així com diversitat de tècniques (punxar, esquinçar, pintar, resseguir, modelar, enganxar…) Treballarem també el volum, ja sigui amb fang-plastilina o materials de reciclatge.

Recordeu portar la bata/samarreta perquè els infants puguin realitzar les activitats i embrutar-se el mínim.

**L’HORA DEL CONTE**

Al llarg del curs anirem treballant diferents contes tradicionals, del món, de valors... Amb aquestes sessions volem treballar la capacitat d’escolta i atenció i l’expressió oral, tot ampliant el vocabulari dels vostres fills/es.

**PROJECTES**

A l’escola treballem per **projectes**: el del nom de la classe, l’artista, setmana cultural (història) i /o altres que sorgeixin dels interessos dels alumnes, sempre que estiguin preparats. En funció dels seus interessos, en un projecte es pot treballar la vessant plàstica, la científica amb experiments, la vessant musical, la més tecnològica amb tablets, robòtica...

**QUINZET**

Per tal de treballar l’agilitat mental i l’abstracció, s’inicia el treball dels problemes de càlcul global a I3 (Quinzet).

**AMBIENTS**

Els ambients són espais d’aprenentatge, de relació i de comunicació on a partir de diferents propostes els infants poden actuar,  observar,  experimentar, construir,  imaginar,  interactuar amb els altres…

S’organitzen en dimarts i dijous, fent grups intercicle amb nens de I3, I4 i I5; escollint individual on volen anar entre els següents ambients: plàstica, teatre, llums i ombres, experimentació, sensorial, càmping, joc simbòlic i construccions. Potenciant les seves habilitats però també convidant-los a conèixer nous reptes.

Nosaltres començarem cap al gener, quan els grups estiguin completament adaptats i tranquils a l’escola.

**INFORMACIONS IMPORTANTS**

**ENTREVISTES**

Les famílies podeu concertar amb anterioritat una entrevista amb la tutora els dilluns de 12.30 a 13.30h.

**INFORMES**

Es lliuraran dos informes durant el curs escolar (febrer i juny).

**ACTIVITATS I SORTIDES**

* Els ocells piulen (activitat proporcionada per l’Ajuntament del Prat).
* El circ a Can Pou (1 d’abril del 2020).
* Gimcana a el Mogent (Llinars del Vallès) (29 de maig del 2020).

El pagament de les sortides s’ha de fer mitjançant el caixer (teniu les instruccions a la web de l’escola) i  heu de tornar el resguard de pagament abans de la data estipulada en cada ocasió.

**ANIVERSARIS**

Aquest curs l’escola ha decidit, que les celebracions dels aniversaris serà **sense portar aliments** donat que cada vegada ens trobem amb més alumnes amb intoleràncies i al·lèrgies alimentàries.

Celebrarem l’aniversari de manera més emotiva amb una corona, bufant les espelmes de manera simbòlic i cantant. **No es poden portar llaminadures**.

**QUOTA DE MATERIAL**

La quota de material és de **65 Euros** que haureu d’ingressar al compte de l’escola DURANT EL **MES D’OCTUBRE** i posteriorment entregar a la mestra la còpia de La Caixa del ingrés del material el més aviat possible.

En cas de no poder fer el pagament sencer a l’octubre cal arribar a un acord escrit, per tal de fer el pagament fraccionat abans de desembre. Els nens que no paguin tot el material no podran emportar-se les feines ni anar a les sortides.

**MEDICAMENTS I ABSÈNCIES**

En cas de malaltia, procureu que els nens prenguin els **medicaments** a casa. Si fos estrictament necessari a hores d’escola caldrà que porteu l’autorització del pare/mare (la trobareu a la web d’escola) i la recepta del metge on especifiqui la dosi a prendre i l’hora.

En cas **d’accident escolar** s’avisarà sempre primer a la família. Si no es localitzes a la família, la tutora acompanyarà a l’alumne.

Cal **justificar les absències** per escrit **amb paper del metge o paper oficial** que us podeu descarregar també a la web de l’escola. A l’informe quedaran reflectides les absències no justificades. Quan un alumne té una sèrie de faltes sense justificar, s’activa el protocol d’absentisme de l’escola. Aprofitem també per recordar que cal entrar amb **PUNTUALITAT** matí i tarda i de la mateixa manera cal recollir els infants a l’hora.

**DELEGATS D’AULA**

L’escola dóna molta importància a la figura de les **Mares i Pares delegats**, fan de nexe entre escola i família, informant a través d’ells de tallers, activitats, festivitats, etc. Us animem a que s’ofereixin mares i pares per ser delegats (dos per aula).

Per participar en diferents activitats que es faran al llarg del curs, a més d’informar als delegats, us convidarem a tots a apuntar-vos de manera voluntària mitjançant fulls que penjarem al porxo perquè us apunteu qui tinguin disposició.

**RECOMANACIONS**

Per a un correcte funcionament de la classe i un bon desenvolupament dels nens i nenes, recomanem a les famílies:

* Procurar una **alimentació equilibrada**. L’esmorzar de l’escola ha de ser preferentment petit entrepà o fruita (pelada i tallada) sempre amb carmanyola. No oblideu el tovalló de roba. Tot dins d’una **bosseta de roba**, no motxilla rígida.

Som una **Escola Verda** i per tant demanem que no portin **sucs, actimels, iogurts, cacaolats,** etc... en envasos comprats per tal d’evitar residus. Si es volen portar que sigui **en una ampolla o recipient adequat** i vàlid per reciclar a casa.

A més a més, **els dimarts és el dia de la fruita,** us animem a portar fruites que els hi agradin, sempre preparada per menjar, pelada i tallada.

* Cal que els nens i nenes **dormin les hores** que els hi pertoquen i vinguin descansats a l’escola. Si passen mala nit, agrairíem que ens ho comuniqueu a primera hora amb una nota o per mail per tal d’estar atentes amb ell/a.
* És important **que respecteu l’hora de les sortides**. Primer entreguem els infants per ordre, i després, de forma ordenada podem atendre els vostres dubtes.
* Valorar a casa els treballs escolars i els progressos personals dels nens i nenes que porten de l’escola.
* Heu de **marcar tots els seus objectes personals** amb el seu **nom** per evitar pèrdues i confusions. De la mateixa manera recordar que  jaquetes i abrics han de portar una **cinta per penjar o beta** per evitar que caiguin a terra i s’embrutin.
* **Facilitar l’autonomia** dels vostres fills amb **roba còmode, sense botons ni cinturons i amb bambes de belcro**. Intenteu evitar les mitges i pantalons massa ajustats.
* Quan un infant es queda a menjador esporàdicament cal que els pares aviseu al coordinador del menjador a primera hora del matí. Igualment quan un nen fix no es quedi o estigui malalt cal avisar al matí.
* En cas de canviar els telèfons, mails o adreça cal avisar a l’escola.